Барање 14-1736/1

Со оглед на тоа што со реорганизацијата на Владата, кон Министерство е додаден секторот Млади, чија надлежност претходно беше Агенцијата за млади и спорт, ја барам следната информација од јавен карактер:

Кога точно завршува мандатот на Младинскиот делегат на Северна Македонија во Обединетите Нации, со оглед на тоа што се приближува кон крајот на втора година од мандатот 2023-2025? Кога ќе има јавен повик за избор на нов делегат?

Одговор

Министерството за социјална политика, демографија и млади Ве известува за следното:

* Мандатот на Младинскиот делегат е две години. На актуелниот Младински делегат, Анисија Угриновски, мандатот завршува на 22 март 2025 година.
* Нов повик за избор на Младински делегат со мандат од 2025-2027 година ќе се објави во текот на месец март, во соработка со Агенциите на Обединетите Нации кои имаат свои претставништва во Република Северна Македонија.